CELEX: 62010CA0500
Language: mt
Date: 2012-03-29 00:00:00
Title: Kawża C-500/10: Sentenza tal-Qorti tal-Ġustizzja (Ir-Raba’ Awla) tad- 29 ta’ Marzu 2012 (talba għal deċiżjoni preliminari tal-Commissione tributaria centrale, sezione di Bologna — l-Italja) — Ufficio IVA di Piacenza vs Belvedere Costruzioni Srl ( “Tassazzjoni — VAT — Artikolu 4(3) TUE — Sitt Direttiva — Artikoli 2 u 22 — Għeluq awtomatiku tal-proċeduri pendenti quddiem il-qorti fiskali tat-tielet istanza” )

26.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 151/6
            
         Sentenza tal-Qorti tal-Ġustizzja (Ir-Raba’ Awla) tad-29 ta’ Marzu 2012 (talba għal deċiżjoni preliminari tal-Commissione tributaria centrale, sezione di Bologna — l-Italja) — Ufficio IVA di Piacenza vs Belvedere Costruzioni Srl
   (Kawża C-500/10) (1)
   
   (Tassazzjoni - VAT - Artikolu 4(3) TUE - Sitt Direttiva - Artikoli 2 u 22 - Għeluq awtomatiku tal-proċeduri pendenti quddiem il-qorti fiskali tat-tielet istanza)
   2012/C 151/11
   Lingwa tal-kawża: it-Taljan
   
      Qorti tar-rinviju
   
   Commissione tributaria centrale, sezione di Bologna
   
      Partijiet fil-kawża prinċipali
   
   
      Rikorrent: Ufficio IVA di Piacenza
   
      Konvenuta: Belvedere Costruzioni Srl
   
      Suġġett
   
   Talba għal deċiżjoni preliminari — Commissione tributaria centrale, sezione di Bologna — Taxxa fuq il-valur miżjud — Artikoli 2 u 22 tad-Direttiva 77/388/KEE: Is-Sitt Direttiva tal-Kunsill, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23) — Obbligu tal-Istati Membri li jiggarantixxu rkupru effettiv tal-VAT — Leġiżlazzjoni nazzjonali li tipprevedi, b’ċerti kundizzjonijiet, l-għeluq tal-proċedura ġudizzjarja fil-qasam fiskali mingħajr deċiżjoni fuq il-mertu mill-qorti tat-tielet istanza, b’mod li għaldaqstant id-deċiżjoni meħuda mill-qorti tat-tieni istanza ssir res judicata — Effett allegat ta’ rinunzja għall-irkupru tat-taxxi armonizzati
   
      Dispożittiv
   
   L-Artikolu 4(3) TUE u l-Artikoli 2 u 22 tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima, għandhom jiġu interpretati fis-sens li ma jipprekludux l-applikazzjoni, fil-qasam tat-taxxa fuq il-valur miżjud, ta’ dispożizzjoni nazzjonali eċċezzjonali, bħal dik inkwistjoni fil-kawża prinċipali, li tipprevedi l-għeluq awtomatiku tal-proċeduri pendenti quddiem il-qorti fiskali tat-tielet istanza, meta dawn il-proċeduri joriġinaw minn rikors ippreżentat fl-ewwel istanza iktar minn għaxar snin, u fil-prattika iktar minn erbatax-il sena, qabel id-data tad-dħul fis-seħħ ta’ din id-dispożizzjoni u meta l-awtorità tat-taxxa tilfet quddiem l-ewwel żewġ istanzi ġudizzjarji, bil-konsegwenza li dan l-għeluq awtomatiku jwassal sabiex id-deċiżjoni tat-tieni istanza ġudizzjarja ssir res judicata u l-kreditu fiskali mitlub mill-awtorità tat-taxxa jiġi estint.
   
      (1)  ĠU C 346, 18.12.2010.